# Les Contes drolatiques/I/La Belle Impéria
### LA BELLE IMPÉRIA

L’archevesque de Bourdeaux avoyt mis de sa suitte, pour aller au Concile de Constance, ung tout ioly petit prebstre tourangeau dont les fassons et la
parole estoyent curieusement mignonnes, d’autant qu’il passoyt pour fils de la Soldée et du gouverneur. L’archevesque de Tours l’avoyt voulentiers baillé à son confrère lors de son passaige en ceste ville, pour ce que les archevesques se font de ces cadeaux entre eulx, cognoissant combien sont cuisantes les desmangeaisons théologiques. Doncques, ce ieune prebstre vint au Concile et feut logié dans la maison de son prélat qui estoyt homme de bonnes mœurs et grant science.
Philippe de Mala, comme avoyt nom le prebstre, se résolut à bien faire et servir dignement son promoteur ; mais il veit dans ce Concile mystigoricque force gens menant une vie dissolue, et n’en gaignant pas moins, et mesmes plus d’indulgences, escuz d’or, bénéfices que tous autres saiges
et bien rengez. Ores, pendant une nuict aspre à sa vertu, le diable lui souffla dans l’oreille et entendement qu’il eust à faire sa provision à pannerées, puisque ung chascun puisoyt au giron de nostre saincte mère l’Ecclise sans le tarir ; miracle qui prouvoyt bien la présence de Dieu. Et le prebstre tourangeau ne faillit point au diable. Il se promit de bancqueter, de se ruer en rotisseries et aultres saulces d’Allemaigne, quand il le pourroyt sans payer, veu que il estoyt paouvre tout son saoul. Comme il restoyt fort continent, en ce qu’il se modeloyt sur son paouvre vieulx archevesque, qui, par force, ne péchoyt plus et passoyt pour ung sainct, il avoyt souvent à souffrir ardeurs intolérables suivies de tristifications, veu le numbre de belles courtizanes bien gorgiasées et gelives au paouvre monde, lesquelles habitoyent Constance pour éclaircir l’entendement des pères du Concile.
Il enrageoyt de ne pas sçavoir comment on abordoyt ces pies guallantes, qui rabbrouoyent les cardinaulx, abbez commendataires, auditeurs de rote, légats, évesques, princes, ducs et margraves, comme elles auroyent pu faire de simples clercs desnuez d’argent. Le soir, après ses prières dictes, il essayoyt de parler à elles, en s’apprenant le beau bréviaire d’amour. Il s’interroguoyt à
respondre à tous cas eschéans. Et, le lendemain, si, vers Complies, il rencontroyt quelqu’une desdictes princesses en bon poinct, vautrée en sa lictière, escortée de ses paiges bien armez, et fière, il demeuroyt béant, comme chien attrapant musches, à veoir ceste frisque figure qui le brusloyt d’autant.
Le secrétaire de Monseigneur, gentilhomme périgourdin, luy ayant apertement démonstré que les pères, procureurs et auditeurs de rote, acheptoyent par force présens, non relicques ou indulgences, mais bien pierreries et or, la faveur d’estre familiers chez les plus haultes de ces chattes choyées qui vivoyent sous la protection des seigneurs du Concile, alors le paouvre Tourangeau, tout nice et cocquebin qu’il estoyt, thezaurisoyt dans sa paillasse les angelotz à luy donnez par le bon archevesque pour travaulx d’escripture, espérant, un iour, en avoir suffisamment, à ceste fin de veoir un petit la courtizane d’ung cardinal, se fiant à Dieu pour le reste. Il estoyt deschaussé de la cervelle jusqu’aux talons, et ressembloyt autant à ung homme qu’une chièvre coëffée de
nuict ressemble à une damoiselle ; mais, bridé par son envie, il alloyt le soir par les rues de Constance, peu soulcieux de sa vie ; et, au risque de se faire pertuysanner le corps par les souldards, il espionnoyt les cardinaulx
Lors il voyoyt les chandelles de cire s’allumant aussytost ez maisons ; et soubdain reluisoyent les huys et les croisées. Puis il entendoyt les benoists abbez ou aultres se rigolant, beuvant, prenant du meilleur, énamourez, chantant l’Alleluia secret, et donnant de menus suffraiges à la musicque dont on les resgalloyt. Les cuisines faisoyent des miracles, et si dysoyt-on des Offices de bonnes pottées grasses et fluantes, Matines de iambonneaux, Vespres de goulées friandes et Laudes de sucreries. Et, après les beuvettes, ores, ces braves prebstres se taisoyent. Leurs paiges iouoyent aux dez sur les degrez, et les mules restives se battoyent dans la rue. Tout alloyt bien ! Mais, aussy, il y avoyt de la foy et de la religion. Voilà comment le bonhomme Hus feut bruslé ! Et la cause ? Il mettoyt la main dans le plat, sans en estre prié. Et doncques pourquoy estoyt-il huguenot avant les aultres ?
Pour en revenir au petit gentil Philippe, souventes foys il receut force horions et attrapa de bons coups ; mais le diable le soustenoyt, en l’incitant à croire que, tost ou tard, il auroyt son tour d’estre cardinal chez quelque femme d’ung. Sa convoitise lui donna de la hardiesse comme à ung cerf en automne, et si, qu’il se glissa ung soir dans la plus belle maison de Constance, au montoir, d’où il avoyt souvent veu des officiers, senneschaulx, varlets et paiges attendant, avecques des flambeaux, leurs maistres, ducs, roys, cardinaulx et archevesques.
— Ah ! se dit-il, elle doibt estre belle et guallante, celle-là !…
Ung souldard, bien armé, le laissa passer, cuidant qu’il appartenoyt à l’électeur de Bavière, sortant présentement dudict logiz, et qu’il alloyt s’y acquitter d’un messaige de ce dessusdict seigneur. Philippe de Mala monta les degrez aussi lestement que lévrier possédé de male raige d’amour, et feut mené par une délectable odeur de parfums iouxte la chambre où devisoyt avecques ses femmes la maistresse du logiz en désagraphant ses atours. Il resta tout esbahy, comme ung voleur devant les sergens. La dame estoyt sans cotte ni chapperon. Les chamberières et les meschines, occupées à la deschausser et déshabiller, mettoyent son ioly corps à nud si dextrement et franchement, que le prebstre esmérillonné feit un Ah ! qui sentoyt l’amour.
— Et que voulez-vous, mon petit ? lui dit la dame.
— Vous rendre mon âme, feit-il en la mangeant des yeulx.
— Vous pouvez revenir demain, reprint-elle pour se druement gausser de luy.
A quoy Philippe, tout bordé de cramoisy, respondit gentement :
— Ie n’y fauldray.
Elle se print à rire comme une folle. Le Philippe, interdict, resta pantois et tout aise, arrestant sur elle des yeulx qui cupidonnoyent d’admirables mignardises d’amour : comme beaulx cheveulx
Elle avoyt sur son front de neige ung rubis-balay, moins fertile en vagues de feu que ses yeulx noirs humectez de larmes par son bon rire. Mesmes elle gecta son solier à la poulaine, doré comme une chaasse, en se tordant, force de ribauder, et feit veoir son pied nud, plus petit que bec de cygne. Ce soir, elle estoyt de belle humeur ; aultrement, elle auroyt faict bouter dehors par la fenestre le petit tonsuré, sans en prendre plus de soulcy que de son premier évesque.
— Il ha de beaulx yeulx, madame ! dit une des meschines.
— D’où sort-il doncques ? demanda l’aultre.
— Paouvre enfant ! s’escria Madame, sa mère le chercheroyt. Il faut le remettre dans la bonne voye.
Le Tourangeau, ne perdant pas le sens, feit ung signe de délectation, en mirant le lict de brocart d’or où alloyt reposer le ioly corps de la galloise. Ceste œillade, pleine de suc et d’intelligence amoureuse, reveigla la phantaisie de la dame, qui, moitié riant, moitié férue du mygnon, luy répéta : « Demain ! » et le renvoya par ung geste, auquel le pape Iehan luy-mesmes auroyt obéi, d’autant qu’il estoyt comme ung limasson sans cocque, veu que le Concile venoyt de le dépapiser.
— Ah ! madame, voilà encores ung vœu de chasteté mué en dezir d’amour, dit l’une des femelles.
Et les risées recommencèrent dru comme gresle. Philippe s’en alla, donnant de la teste contre les bois, en vraye corneille coëffée, tout estourdy qu’il estoyt d’avoir entrevu ceste créature plus friande à croquer que syrène sortant de l’eaue… Il remarqua les figures d’animaulx engravées au-dessus de la porte, et s’en revint chez son bonhomme d’archevesque, avecques mille pannerées de diables dans le cueur, et la fressure toute sophisticquée. Monté dans sa chambrette, il y compta ses angelotz pendant toute la nuict, mais n’en treuva iamais que quatre ; et, comme ce estoyt tout son sainct-frusquin, il cuydoyt satisfaire la belle en luy donnant ce qu’il avoyt à luy dans le monde.
— Qu’avez-vous doncques, Philippe ? luy dit le bon archevesque, inquiet des tresmoussemens et des Oh ! oh !… de son clerc.
— Ah ! monseigneur ! respondit le paouvre prebstre, ie m’esbahis comment une femme si légiere et si doulce poise tant sur le cueur !…
— Et quelle ? reprint l’archevesque en posant son bréviaire, qu’il lisoyt pour les aultres, le bonhomme.
— Ah ! Iésus, vous allez me maulgréer, mon bon maistre et protecteur, pour ce que i’ay veu la dame d’ung cardinal au moins… Et ie plouroys, voyant qu’il me manqueroyt bien plus d’ung paillard escu pour elle, encore que me la laisseriez convertir au bien…
L’archevesque, fronssant l’accent circonflexe qu’il avoyt au-dessus du nez, ne souffla mot. Ores doncques, le trez-humble prebstre trembloyt dans sa peau de s’estre ainsy confessé à son supérieur. Mais incontinent le sainct homme luy dit : — Vère, elle est doncques bien chiere ?
— Ah ! feit-il, elle ha desgressé bien des mitres et frippé bien des crosses.
— Eh bien, Philippe, si tu veux renoncer à elle, ie te bailleray trente angelotz du bien des paouvres.
— Ah ! monseigneur, i’y perdroys trop ! répondit le gars ardé par la ratelée qu’il se promettoyt.
— Oh ! Philippe, dit le bon Bourdeloys, tu veux doncques aller au diable et desplaire à Dieu, comme tous nos cardinaulx ?
Et le maistre, navré de douleur, se mit à prier saint Gatien, patron des cocquebins, de saulver son serviteur. Il le feit agenoiller, en luy disant de se recommander aussy à saint Philippe ; mais le damné prebstre impétra tout bas le sainct de l’empescher de faillir, si demain sa dame le recevoyt à mercy et miséricorde ; et le bon archevesque, oyant la ferveur de son domestique, lui crioyt : — Couraige, petit ! le Ciel t’exaulcera.
Lendemain, pendant que Monsieur déblatéroyt au Concile contre le train impudicque des apostres de la chrestienté, Philippe de Mala despendit ses angelotz, gaignez avecques force labeur, en parfumeries, baignades, estuveries et aultres friperies. Ores, il se mugueta si bien, qu’auriez dict le mignon d’une linotte coëffée. Il dévalla par la ville pour y recognoistre le logiz de sa royne de cueur ; et quand il demanda aux passans à qui estoyt ladicte maison, ils lui rioyent au nez, en disant : « D’où vient ce galeux qui n’ha entendu parler de la belle Impéria ? » Il eut grant paour d’avoir despendu ses angelots pour le diable, en voyant, par le nom, dans quel horrificque tracquenard il estoyt tombé voulentairement.
Impéria estoyt la plus prétieuse et fantasque fille du monde, oultre qu’elle passoyt pour la plus lucidificquement belle, et celle qui mieulx s’entendoyt à papelarder les cardinaulx, guallantiser les plus rudes souldards et oppresseurs du peuple. Elle possédoyt à elle de braves capitaines, archers et seigneurs, curieux de la servir en tout poinct. Elle n’avoyt qu’ung mot à souffler, à ceste
d’hommes ne luy coustoyt qu’ung gentil soubrire ; et, souventes foys, ung sire de Baudricourt, capitaine du Roy de France, luy demandoyt s’il y avoyt, ce iour-là, quelqu’un à tuer pour elle, par manière de raillerie à l’encontre des abbez. Sauf les potentats du hault clergié, avecques lesquels madame Impéria accommodoyt finement ses ires, elle menoyt tout à la baguette, en vertu de son cacquet et de ses fassons d’amour, dont les plus vertueux et insensibles estoyent enlassez comme dans de la glue. Aussy vivoyt-elle chérie et respectée autant que les vrayes dames et princesses et l’appeloyt-on Madame. A quoy le bon empereur Sigismond respondoyt à une vraye et preude femme qui se plaignoyt de ce : – Que, elles, bonnes dames, conservoyent les costumes saiges de la saincte vertu, et madame Impéria les tant doulx erremens de la déesse Vénus. Paroles chrestiennes dont
Philippe doncques, repensant à la franche lippée qu’il avoit eue par les yeulx la veille, se doubta que ce seroit tout. Lors, feut chagrin ; et, sans mangier ne boire, se pourmena par la ville, en attendant l’heure, d’autant qu’il estoyt cocquet et guallant assez pour en treuver d’autres moins rudes au montoir que n’estoyt madame Impéria.
La nuict venue, le ioly petit Tourangeau, tout relevé d’orgueil, caparassonné de dezirs et fouetté par ses Helas ! qui l’estouffoyent, se coula comme un anguille au logiz de la véritable royne du Concile : car devant elle s’abaissoyent toutes les authoritez, sciences et prud’hommies de la chrestienté. Le maistre d’hostel le desconnut et l’alloyt jecter dehors, quand la chamberière dit, du hault des degrez : — Eh ! messire Imbert, c’est le petit de Madame. Et le paouvre Philippe, rouge comme une nuict de nopces, monta la vis en bronchant d’heur et d’aise. La chamberière le print par la main et le mena dans la salle où piaffoyt désià Madame, lestement nippée en femme de couraige qui attend mieulx. La lucidifique Impéria estoyt assise près une table couverte de nappes peluchées, garnies d’or, avecques tout l’attirail de la meilleure beuverie. Flacons de vin, hanaps altérez, bouteilles d’hypocras, grez pleins de bon vin de Chyppre, drageoires combles d’espices, paons rostis, saulces vertes, petits iambonneaux salez, auroient resiouy la veue du guallant, s’il n’avoyt pas tant aymé madame Impéria. Elle veit bien que les yeulx de son petit prebstre estoyent tout à elle. Quoique coustumière des parpaillotes dévotions des gens d’Ecclise, elle feut bien contente, pour ce qu’elle s’estoyt affolée nuictamment du paouvre petit, qui, toute la iournée, lui avoyt trotté dans le cueur. Les vitres avoyent esté closes, Madame estoyt bien dispose et attournée comme pour faire honneur à ung prince de l’Empire. Aussi le fripon, béatifié par la sacro-saincte beauté d’Impéria, cogneut-il que empereur, burgrave, voire ung cardinal en train d’estre esleu pape, n’auroyt raison ce soir contre luy, petit prebstre, qui, dans sa bougette, ne logeoyt que le diable et l’amour. Il trencha du seigneur, et se iacta, en la saluant avecques une courtoisie qui n’estoyt point du tout sotte ; et pour lors, la dame lui dit, en le festoyant par ung cuisant resguard : — Mettez-vous près de moy, que ie voye si vous estes changé d’hier.
— Oh oui !… feit-il.
— Et d’où ?… dit-elle.
— Hier, reprint le matois, ie vous aymoys !… Ores, ce soir, nous nous aymons ; et, de paouvre souffreteux, suis devenu plus riche qu’ung roy.
— Oh ! petit ! petit ! s’escria-t-elle ioyeulsement, oui, tu es
vieulx diable.
Et ils s’accotèrent ensemble devant ung bon feu, qui alloyt espandant esgalement partout leur ivresse. Ils restoient touiours prets à mangier, veu qu’ils ne pensoyent qu’à se pigeonner des yeulx, et ne touchoyent point aux plats… Comme ils s’estoyent enfin establis dans leur aise et contentement, il se feit ung bruit désagréable à l’huys de Madame, comme si gens s’y battoyent en criant.
— Madame, dit la meschinette hastée, en vécy bien d’une aultre !…
— Quoy ? s’escria-t-elle d’ung air haultain, comme tyran maulgréant d’estre interrompu.
— L’évesque de Coire veut parler à vous…
— Que le diable l’estrille ! respondit-elle en resguardant Philippe de gentille fasson.
— Madame, il ha veu la lumière par les fissures et faict grand tapaige…
— Dis-lui que i’ay la fiebvre, et point ne mentiras, pour ce que ie suis malade de ce petit prebstre qui me frétille dans la cervelle.
Mais, comme elle achevoyt son dire, en pressant dévotieusement
de Coire se montra tout poussif de colère. Ses estaffiers le suivoyent portant une truite canonicquement saumonée, fresche tirée hors du Rhin, gizant dans un plat d’or ; puis des espices contenues ez drageoires mirificques, et milles friandises, comme liqueurs et compotes faites par de sainctes nonnes de ses abbayes.
— Ah ! ah ! fit-il de sa grosse voix, i’ai le temps d’être avecques le diable, sans que vous me fassiez escorchier par luy, ma mignonne.
— Vostre ventre fera quelque iour une belle guaisne d’espée… respondit-elle en fronssant ses sourcils, qui, de beaulx et plaisans, devinrent meschans à faire trembler.
— Et cet enfant de chœur, vient-il doncques à l’offrande desià ? dit insolemment l’évesque en tournant sa face large et rubiconde vers le gentil Philippe.
— Monseigneur, ie suis icy pour confesser Madame.
— Oh ! Oh ! sçays-tu pas les canons !… Confesser les dames à ceste heure de nuict est ung droict réservé aux évesques… Ores, tire les grègues, va pasturer avecques simples moynes, et ne retourne icy, soubz peine d’excommunication.
— Ne bougez ! cria la rugissante Impéria plus belle de cholère qu’elle n’estoyt d’amour, pour ce qu’il y avoyt ensemble amour et cholère. Restez mon amy ! vous estes icy chez vous !…
Lors il cogneut qu’il estoyt le vray bien aymé.
— N’est-ce pas matière de breviaire et enseignement évangélicque, que vous serez égaulx devant Dieu à la vallée de Iosaphat ? demanda-t-elle à l’évesque.
— C’est une invention du diable qui ha frelatté la Bible ; mais c’est escript, respondit le gros balourd d’évesque de Coire, pressé de s’attabler.
— Hé bien ! soyez doncques égaulx devant moy, qui suis icy-bas votre déesse, reprint Impéria ; sinon je vous feroys délicatement estrangler quelque iour entre la teste et les espaules ! Ie le iure par la toute-puissance de ma tonsure, qui vault bien celle du pape !
Et, voulant que la truite feust du repas, voire le plat, les drageoires et les friandises, elle adiouxta dextrement : — Asseyez-vous et beuvez. Mais la rusée linotte, qui n’en estoyt à sa première
avoir cure de cet Allemand, dont le piot leur feroyt briefve justice.
La chamberière mit et entortilla l’évesque à table, pendant que Philippe, atteint d’une raige qui luy fermoyt le bec, en ce qu’il voyoyt son heur s’en aller en fumée, donnoyt l’évesque à plus de diables qu’il n’y avoyt de moines en vie. Ils estoyent pieçà vers la moitié du repas, que le ieune prebstre n’y avoyt point encores touchié, n’ayant faim que d’Impéria, près de laquelle il se pelotonnoyt sans mot dire, mais parlant de ce bon languaige auquel les dames entendent, sans poincts, virgules, accens, lettres, figures ni charactères, notes ou imaiges. Le gros évesque assez sensuel et soigneux du vestement de peau ecclésiastique dans lequel sa deffuncte mère l’avoyt cousu, se laissoyt amplement servir de l’hypocras par la main délicate de Madame ; et il en estoyt desià à son premier hocquet, quand ung grand bruit de cavalcade feit esclandre dans la rue. Le numbre des chevaulx, les Ho ! ho ! des paiges, démonstrèrent qu’il arrivoyt quelque prince furieux d’amour. Et de faict, tost après, le cardinal de Raguse, à qui les gens d’Impéria n’avoyent osé barrer la porte, entra dans la salle. A ceste
desconvenus comme des lépreux d’hier, car c’estoyt tenter le diable que vouloir évincer le cardinal, d’autant qu’alors on ne sçavoyt qui seroyt pape, les trois prétendans s’estant desmis du bonnet pour le prouffict de la chrestienté. Le cardinal, qui estoyt un rusé Italian, trez-barbu, grant sophisticqueur et boute-en-train du Concile, devina, par le plus foible iect de son entendement, l’alpha et l’oméga de ceste adventure. Il n’eut qu’ung petit pensier à peser pour sçavoir comment il debvoyt besongner à ceste fin de bien hypothecquer ses fressurades. Il arrivoyt poulsé par ung appétit de moyne ; et, pour obtenir sa repeue, il estoyt homme à daguer deux moines et vendre son morceau de vraye croix, ce qui eust esté mal.
— Hé ! mon amy, feyt-il à Philippe en l’appelant à luy.
Le paouvre Tourangeau, plus mort que vif en soupçonnant que
et dit : — Plaist-il ? au redoutable cardinal. Cettuy, l’emmenant par le bras sur les degrez, le resguarda dans le blanc des yeulx, et reprint sans lanterner : — Ventredieu, tu es ung bon petit compaignon, et ie ne vouldroys pas estre obligé de faire sçavoir à ton chief ce que ton ventre poise !… Mon contentement pourroyt me couster des fondations pieuses en mes vieulx jours… Ainsy, choisis : de te marier avecques une abbaye pour le demourant de tes iours, ou avec Madame, ce soir, pour en mourir demain…
Le paouvre Tourangeau, désespéré, luy dit : — Et vostre ardeur passée, monseigneur, pourray-ie revenir ?
Le cardinal eut peine à se fascher, pourtant, il dit griefvement : — Choisis ! le hault-bois ou la mitre !
— Ah ! feit le prebstre malicieusement, une bonne grosse abbaye…
Oyant cela, le cardinal rentra dans la salle, y print une escriptoire et griffonna sur ung bout de charte une cédule pour l’envoyé de France.
— Monseigneur, luy dit le Tourangeau pendant qu’il orthographioyt l’abbaye, l’évesque de Coire ne s’en ira pas aussi bryefvement que moy, car il ha autant d’abbayes que les souldards ont de beuvettes en ville, et puis il est dans les ioies du Seigneur ! Ores, m’est advis que pour vous mercier de cette tant bonne abbaye, je vous doibs ung bel advertissement… Vous sçavez, du reste, combien est malivole et se gaigne dru ceste damnée cocqueluche qui ha cruellement matté Paris ? Ores, dictes-luy que vous venez d’assister vostre bon vieulx amy l’archevesque de Bourdeaux… Par ainsy, le ferez desguerpir comme feurre devant grand souffle d’aër.
— Oh ! oh !… s’escria le cardinal, tu mérites mieulx qu’une abbaye… Hé ! ventredieu ! mon petit amy, voilà cent escuz d’or pour ton voyage à l’abbaye de Turpenay, que i’ay gaignée au ieu hier et que ie te baille en pur don.
En entendant ces paroles et voyant disparoistre Philippe de Mala sans qu’il luy despartist la chatouillante œillade pleine de quintessence amoureuse qu’elle en espéroyt, la léonine Impéria, soufflant comme ung daulphin, devina toute la couardise du prebstre. Elle n’estoyt pas encores catholicque assez pour pardonner à son amant de la gaber en ne saichant pas mourir pour sa phantaisie. Aussi la mort de Philippe feust-elle engravée dans le resguard de vipère qu’elle luy lança pour luy faire insulte, ce qui rendit le cardinal tout aisé, car le paillard italian veit bien qu’il rentreroyt tost dans son abbaye. Le Tourangeau n’ayant cure ni soulcy de l’oraige, s’évada en allant de costé, en silence et l’aureille basse, comme ung chien mouillé que l’on chasse des Vespres. Madame poulsa ung sospir de cueur ! Elle auroyt singulièrement accoustré le genre humain, pour peu qu’elle l’eust tenu, car le feu qui la possédoyt luy estoyt monté dans la teste, et des petillons de flammes sourdoyent dans l’aër autour d’elle. Il y avoyt de quoy, pour ce que c’estoyt la première foys qu’un prebstre la gabeloyt. Ores, le cardinal soubrioyt, cuidant qu’il n’en auroyt que plus d’heur et d’aise. N’estoyt-ce pas un rusé compaignon ? aussi avoyt-il ung chapeau rouge !
— Ah ! ah ! mon bon compère, dit-il à l’évesque, ie me félicite d’estre en vostre compaignie, et suis aise d’avoir seu chasser ce petit cuistre indigne de Madame, d’autant que, si vous l’aviez approuché, ma toute belle et fringuante bische, vous eussiez pu trespasser indignement par le faict d’un simple prebstre…
— Hé comment ?
— C’est le scribe à monsieur l’archevesque de Bourdeaux !… Ores, le bonhomme ha esté prins ce matin de la contagion…
L’évesque ouvrit la bouche comme s’il vouloyt avaller ung fourmaige…
— Hé ! d’où sçavez-vous cela ?… demanda-t-il.
— Vère… dit le cardinal en prenant la main au bon Allemand, ie viens de l’administrer et consoler… A ceste heure, le sainct homme ha bon vent pour voguer en paradiz.
L’évesque de Coire montra combien les gros hommes sont légiers, pour ce que les gens bien pansus ont, par la graace de Dieu, en récompense de leurs travaulx, les tubes intérieurs élasticques comme ballons. Ores, ce dict évesque saulta d’un bond en arrière, en suant d’ahan, toussant desià comme ung bœuf qui treuve des plumes dans son mangier. Puis, ayant blesmy tout à coup, il desgringola par les degrez, sans seulement dire adieu à Madame. Quand l’huys feut fermé sur l’évesque, et qu’il dévalla par les rues, monsieur de Raguse se print à rire et à vouloir gausser.
— Ah ! ma mignonne, suis-je pas digne d’estre pape, et mieulx que cela, ton guallant ce soir ?…
Mais, voyant Impéria soulcieuse, il s’approucha d’elle pour la mignardement enlasser dans ses bras et la mignotter à la fasson des cardinaulx, gens brimballant mieulx que tous aultres, voire mesme que les souldards, en ce qu’ils sont oisifs et ne guastent point leurs esperits essentiels.
— Ha ! ha ! feit-elle en reculant, tu veulx ma mort… fou métropolitain… Le principal pour vous est de vous gaudir, meschant ruffian, et mon ioly cas, chouse accessoire. Que ta ioye me tue, vous me canoniserez, est-ce pas ?… Ah ! vous avez la coqueluche, et me voulez !… Tourne et vire ailleurs, moyne despourveu de cervelle… Et ne me touche aulcunement, feit-elle en le voyant s’advancer, sinon ie te gourmande avecques ce poignard !
Et la fine commère tira de son aumosnière un tout ioly petit stylet, dont elle sçavoyt iouer à merveille dans les cas opportuns.
— Mais, mon petit paradiz, ma mignonne, dit l’aultre en riant, vois-tu pas la ruse ?… Ne falloyt-il pas forbannir ce vieulx bœuf de Coire ?…
— Oui da… si vous m’aymez, bien le verray-je, reprint-elle… ie veulx incontinent que vous sortiez… Si vous estes happé par la maladie, ma mort vous chaille peu. Ie vous cognoys assez pour sçavoir à quel denier vous mettriez ung instant de ioye, à l’heure de vostre trespassement. Vous noyeriez la terre. Ah ! ah ! vous vous en estes iacté estant yvre. Ores, ie n’aime que moy, mes threzors et ma santé… Allez, si vous n’avez pas la fressure gelée par le trousse-galant, vous me reviendrez veoir demain.. Auiourd’huy, ie te hais, mon bon cardinal ! dit-elle en soubriant.
— Impéria, s’escria le cardinal à genoilz, ma saincte Impéria allons, ne te ioue pas de moi ?
— Non ! feit-elle, ie ne ioue jamais avecques les chouses sainctes et sacrées.
— Ah ! vilaine ribaude, ie t’excommunieray… Demain !…
— Mercy Dieu ! vous voilà hors de vostre sens cardinalesque.
— Impéria ! satanée fille du diable ! Hé ! là ! là ! ma toute belle !… ma petite…
— Vous perdez le respect !… Ne vous agenoillez pas. Fy doncques !…
— Veux-tu quelque dispense in articulo mortis ?… Veux-tu ma fortune, ou mieulx encores, ung morceau de la véritable vraye croix ?… Veux-tu ?…
— Ce soir, toutes les richesses du ciel et de la terre ne sauroyent payer mon cueur ! feit-elle en riant. Ie seroys la darrenière des pécheresses, indigne de recepvoir le corps de Notre-Seigneur Jésus-Christ, si ie n’avoys pas mes caprices.
— Ie mets le feu à ta maison !… Sorcière, tu m’as envousté !… Tu périras sur ung buscher… Escoute-moi, mon amour, ma gentille galloise. Ie te promets la plus belle place dans le ciel !… Hein ?… Non !… A mort… à mort la sorcière !
— Oh ! oh ! ie vous tueray, monseigneur.
Et le cardinal escuma de male raige.
— Vous devenez fou, dit-elle ; allez-vous-en… Cela vous fatigue.
— Ie seray pape, et tu me payeras cet estrif…
— Alors vous n’en serez pas plus dispensé de m’obéir.
— Que faut-il doncques ce soir pour te plaire ?
— Sortir !
Elle saulta légierement, comme ung hosche-queue, dans sa chambre, et s’y verrouilla, laissant tempester le cardinal, à qui
Impéria se treuva seule devant le feu, attablée, et sans son petit prebstre, elle dit, en brisant de cholère toutes ses chaisnettes d’or : — Par la double triple corne du diable, si le petit m’ha faict donner cette bourde au cardinal, et m’expose à estre empoisonnée demain, sans que je chevisse de luy… tout mon content ! ie ne mourray pas que ie ne l’aye veu escorchier vif devant moy… Ah ! feit-elle en pleurant cette foys avecque de véritables larmes, ie mène une vie bien malheureuse, et le peu d’heur, par-ci, par-là, qui m’eschet, me couste ung mestier de chien, oultre mon salut…
Comme elle achevoyt sa ratelée, en reccapant comme veau qu’on tue, elle veit la figure rougeaude du petit prebstre, qui s’estoyt trez-dextrement mussé, poindant de derrière elle dans son mirouer de Venise…
— Ah ! feit-elle, tu es le plus parfaict moyne, le plus ioly petit moyne, moynant, moynillant, qui ayt iamais moineaudé dans ceste saincte et amoureuse ville de Constance !… Ah ! ah ! viens, mon gentil cavalier, mon fils chéry, mon bedon, mon paradiz de délectation ! Ie veulx boire tes yeulx, te mangier, te tuer d’amour ! Oh ! mon florissant, mon verdoyant et simpiternel dieu !… Va, de petit religieux, ie veulx te faire Roy, Empereur, Pape, et plus heureux qu’eulx tous !… Da ! tu peux tout mettre léans à feu et à sang ! Ie suis tienne ! et le monstreray bien, car tu seras tost cardinal, quand pour rougir ta barette ie debvroys verser tout le sang de mon cueur !
Et, de ses mains tremblottantes, toute heureuse, elle emplit de vin grec ung hanap d’or apporté par le gros évesque de Coire et le présenta à son amy, qu’elle voulut servir à genoilz, elle dont les princes treuvoyent la pantophle de plus hault goust que celle du Pape.
Mais luy la resguardoyt en silence d’un œil si goulu d’amour, qu’elle luy dit, tressaillant d’aise : — Allons ! tais-toy, petit !… Soupons.